
LĒMUMS

Gulbenē, 2026. gada 24.jūlijā
                  Nr. GNP 2026/64
Gulbenes novada pašvaldības iepirkumu komisija izveidota saskaņā ar Gulbenes novada pašvaldības domes sēdes 2025. gada 18.decembra lēmumu “Par Gulbenes novada pašvaldības iepirkumu komisijas apstiprināšanu” (protokols Nr. 27, 48.p) šādā sastāvā:

komisijas priekšsēdētāja 
Evita Lode – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste,

komisijas locekļi
Ligita Gāgane – Gulbenes novada Centrālās pārvaldes Attīstības un iepirkumu nodaļas vecākā juriste iepirkumu jomā;

Agnese Zagorska – Gulbenes novada Centrālās pārvaldes Finanšu nodaļas ekonomiste;


Teiksma Vītola – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste;

Valtis Krauklis - Gulbenes novada pašvaldības domes deputāts,
izvērtēja iepirkumā „Gulbenes novada vidusskolas Skolas ielā 12 trešā stāva remonts”, identifikācijas numurs GNP 2026/64, iesniegtos piedāvājumus. 
Atbilstoši iepirkuma nolikuma 2.1.1.punktam iepirkuma priekšmets ir Gulbenes novada vidusskolas, Skolas ielas 12 trešā stāva remonts saskaņā ar iepirkuma nolikuma 1.pielikumā noteiktajiem darbu apjomiem. Iepirkuma nolikuma 2.1.2.punktā noteiktais CPV kods: 45000000-7 (celtniecības darbi), papildus CPV kodi: 45453000-7 (kapitālais remonts un kosmētiskais remonts). Saskaņā ar iepirkuma nolikuma  2.1.3. un 2.1.4.punktu, pretendents drīkst iesniegt tikai vienu piedāvājumu par visu iepirkuma apjomu un nevar iesniegt piedāvājuma variantus. 

[1] Līdz 2026. gada 23.jūlijam plkst.10.00 elektroniskajā iepirkumu sistēmā iepirkumā „Gulbenes novada vidusskolas Skolas ielā 12 trešā stāva remonts”, identifikācijas numurs GNP 2026/64, ir saņemti 3 (trīs) pretendentu piedāvājumi:

1) Sabiedrība ar ierobežotu atbildību “GSS”, reģ. Nr. 40003838050, Struktoru iela 14, Rīga, LV-1039, (piedāvātā līgumcena – 34178,06 EUR);
2) SIA “Kind service”, reģ. Nr. 42403025832, Atbrīvošanas aleja 167, Rēzekne, LV-1004, (piedāvātā līgumcena – 32525,69 EUR);
3) SIA “Vidzemes Būvnieks”, reģ. Nr. 43203003526, Aleksandra Čaka iela 147, Rīga, LV-1012, (piedāvātā līgumcena – 34539,16 EUR).
Saskaņā ar Publisko iepirkumu likuma 9.panta septīto daļu un nolikuma prasībām iepirkumu komisija veica iesniegto piedāvājumu izvērtēšanu.

Pamatojoties uz iepirkuma nolikuma 5.1.2.punktu, kas nosaka, ka komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības, lai noteiktu, kuram no pretendentiem atbilstoši nolikumā noteiktajam piedāvājuma izvēles kritērijam pirmšķietami būtu piešķiramas līguma slēgšanas tiesības, un lai izslēgtu iespēju, ka var mainīties pretendents, kuram būtu piešķiramas iepirkuma līguma slēgšanas tiesības, iepirkumu komisija atbilstoši nolikuma 5.1.3.punktam pārbaudīja, vai pretendentu iesniegtajos finanšu piedāvājumos nav aritmētiskās vai pārrakstīšanās kļūdas. Iepirkumu komisija aritmētiskas un pārrakstīšanās kļūdas nekonstatēja. Pirmšķietami līguma slēgšanas tiesības būtu piešķiramas pretendentam SIA “Kind service”, reģ. Nr. 42403025832.
[2] Vērtēšanas rezultātā iepirkuma komisija atzina, ka SIA “Kind service” iesniegtais piedāvājums atbilst visām iepirkuma nolikumā un tā pielikumos noteiktajām prasībām un ir saimnieciski izdevīgākais piedāvājums ar zemāko cenu.

[3] Ievērojot Publisko iepirkumu likuma 9.panta astoto daļu, atbilstoši iepirkuma nolikuma 6.3.punktam, iepirkumu komisija, izmantojot Ministru kabineta noteikto informācijas                     sistēmu, LR Uzņēmumu reģistra publiskajā datubāzē pārliecinājās, vai pretendentam, kuram būtu piešķiramas līguma slēgšanas tiesības, proti, SIA “Kind service”, reģ. Nr. 42403025832, Atbrīvošanas aleja 167, Rēzekne, LV-1004, nav pasludināts maksātnespējas process, sabiedrība neatrodas likvidācijas stadijā un nav apturēta tās saimnieciskā darbība, un secināja, ka nav pasludināts tās maksātnespējas process, sabiedrība neatrodas likvidācijas stadijā un nav apturēta vai pārtraukta tās saimnieciskā darbība.

Ievērojot Publisko iepirkumu likuma 9.panta astoto daļu, atbilstoši iepirkuma nolikuma 6.3.punktam, iepirkumu komisija, izmantojot Ministru kabineta noteikto informācijas sistēmu, pārliecinājās, vai pretendentam, kuram būtu piešķiramas līguma slēgšanas tiesības, proti,                      SIA “Kind service”, reģ. Nr. 42403025832, Atbrīvošanas aleja 167, Rēzekne, LV-1004, piedāvājumu iesniegšanas termiņa pēdējā dienā un dienā, kad pieņemts lēmums par iespējamu iepirkuma līguma slēgšanas tiesību piešķiršanu, nav neizpildītu saistību nodokļu jomā. Pārbaudot informāciju Valsts ieņēmumu dienesta Nodokļu parādnieku datu bāzē un Nekustamā īpašuma nodokļa administrēšanas sistēmā, iepirkuma komisija secināja, ka SIA “Kind service” nav neizpildītu saistību nodokļu jomā.

Pamatojoties uz Starptautisko un Latvijas Republikas nacionālo sankciju likuma 11.1 panta trešo daļu, pretendentam, kuram atbilstoši būtu piešķiramas līguma slēgšanas tiesības, iepirkuma komisija tīmekļa vietnēs: http://sankcijas.fid.gov.lv, http://www.sanctionsmap.eu/#/main un http://sanctionssearch.ofac.treas.gov/ pārbauda, vai ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kuras var ietekmēt līguma izpildi, un konstatē, ka attiecīgu šķēršļu līguma izpildei nav.

Izvēlētā pretendenta priekšrocība: nolikumā noteiktajām prasībām atbilstošs saimnieciski visizdevīgākais piedāvājums ar zemāko piedāvāto cenu.
Ņemot vērā iepriekš minēto, pamatojoties uz Publisko iepirkumu likuma 9.panta trīspadsmito un četrpadsmito daļu, un iepirkuma nolikuma 6.5.punktu, atklāti balsojot par – 5,  pret – 0, iepirkumu komisija nolēma:

1.1. Atzīt par uzvarētāju iepirkumā „Gulbenes novada vidusskolas Skolas ielā 12 trešā stāva remonts”, identifikācijas numurs GNP 2026/64, SIA “Kind service”, reģ. Nr. 42403025832, Atbrīvošanas aleja 167, Rēzekne, LV-1004, ar līgumcenu par 32525,69 EUR (trīsdesmit divi tūkstoši pieci simti divdesmit pieci euro, 69 centi) bez PVN.
1.2. Saskaņā ar Publisko iepirkumu likuma 9.panta divdesmit trešo daļu pretendents, kurš iesniedzis piedāvājumu iepirkumā, uz kuru attiecas šā panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
Komisijas priekšsēdētāja

